(Карбалевiч: ) Я таксама думаю, што цiск ня стаў моцным чыньнiкам, якi паўплываў на практыку перарэгiстрацыi. Сапраўды, больш паўплываў цiск беларускай рэлiгiйнай грамадзкасьцi, асаблiва пратэстанцкiх грамадаў. Але, мусiць, i тут гэта не галоўнае. Тут, я думаю, галоўным ёсьць вось такi агульны падыход дзяржаўнай улады да сытуацыi ў Беларусi, якi выплывае з таго, што цяпер трэба максымальна кансалiдаваць беларускае грамадзтва, таму што мiжнародная iзаляцыя ўсё большая, прычым як з Захаду, так i з Усходу, i таму тут у краiне трэба неяк максымальна, паводле магчымасьцi, зрабiць спробу кансалiдаваць грамадзтва вакол кiраўнiцтва краiны, вакол кiраўнiка дзяржавы. Хопiць i палiтычнага падзелу, гэтага дастаткова, а вось нейкi мiжрэлiгiйны, мiжнацыянальны падзел - гэта сёньня не на карысьць уладзе. I вось гэтая спроба Лукашэнкi пайсьцi да каталiкоў, неяк наладзiць зь iмi адносiны, мне падаецца, таксама сьведчыць пра тое, што зараз беларускiя ўлады зацiкаўленыя ў тым, каб на гэтым фронце асаблiвых напружанасьцяў i канфлiктаў у краiне не было.